**PRÍLOHA 3.1 Vzdelávací projekt a pedagogická dokumentácia pre**

**nadobudnutie odbornej spôsobilosti v športe**

**Inštruktor vodnej turistiky 1. kvalifikačného stupňa**

**Učebné plány špeciálnej časti odbornej prípravy kvalifikácie**

1. **Názov vzdelávacej aktivity**

Špeciálna časť odbornej prípravy inštruktorov vodnej turistiky 1. kvalifikačného stupňa

1. **Cieľ a charakteristika vzdelávacej aktivity**

Cieľom vzdelávania inštruktorov vodnej turistiky 1.kvalifikačného stupňa je príprava kvalifikovaného odborníka pre šport pre oblasť vodnej turistiky.

**Profil inštruktora (kompetencie)** Inštruktor vodnej turistiky 1. kvalifikačného stupňa je oprávnený viesť, organizovať a realizovať krátkodobé vodácke aktivity. Pod vedením inštruktora vodnej turistiky 2. kvalifikačného stupňa sa môže podieľať na realizácií vybraných častí metodického výcviku v rámci ďalších organizačných foriem.

1. **Kritériá pre výber účastníkov**

- vek minimálne 18 rokov,

* ukončené stredné odborné vzdelanie, úplné stredné všeobecné vzdelanie, úplné stredné odborné vzdelanie, vyššie odborné vzdelanie alebo vysokoškolské vzdelanie.

- čestné prehlásenie o zdravotnej spôsobilosti na vykonávanie práce inštruktora

- mal by zvládnuť plavecký štýl kraul a vedieť preplávať pod vodou minimálne 15 m.

1. **Obsahová náplň vzdelávacej aktivity, učebný plán**

Vzdelávanie v špeciálnej časti Inštruktorov vodnej turistiky 1. kvalifikačného stupňa je organizované formou kontinuálneho kurzu. Rozsah výučby špeciálnej časti je minimálne 40 hodín teórie a praxe. Ukončenie špeciálnej časti je formou záverečnej práce v rozsahu 5 až 10 strán aj s jej obhajobou. Celkový rozsah vzdelávania spolu s všeobecnou časťou je 60 hod.

|  |  |  |  |
| --- | --- | --- | --- |
|  | **Téma** | **Teória (hod.)** | **Prax (hod.)** |
| 1.) | Charakteristika KST | 1 |  |
| 2.) | Obsah a formy turistiky | 1 |  |
| 3.) | Obsah, formy a klasifikácia vodnej turistiky a TOM | 1 | 1 |
| 4.) | Nebezpečenstvo a záchrana na vode | 2 | 5 |
| 5.) | Morfológia vodného toku a rozdelenie riek podľa obtiažnosti | 1 | - |
| 6.) | Metodika výučby jazdy na turistickom plavidle | 4 | 7 |
| 7.) | Prvá pomoc | 1 | 1 |
| 8.) | Vybavenie na vodnú turistiku | 1 | 2 |
| 9.) | Orientácia, topografia, kilometráž riek a značenie | 2 | 2 |
| 10.) | Príprava na vedenie vodáckych podujatí | 2 | 4 |
| 11.) | Právna zodpovednosť, plavebné predpisy, ochrana prírody | 3 | - |
|  |  | 19 | 21 |
|  | spolu | **40** | |

Obsah a rozsah teoretickej časti špecializácie

1.) Charakteristika KST

- inštitucionálne zabezpečenie a členenie turistických aktivít na Slovensku

- charakteristika KST a jej organizačná štruktúra

2.) Obsah a formy turistiky

- zložky turistiky (pohybová zložka, zložka kultúrno-poznávacej činnosti, zložka odborno-technických činností)

- základné formy turistiky (vlastné, prípravné a pomocné formy turistickej činnosti)

- členenie jednotlivých druhov presunov

3.) Obsah, formy a klasifikácia vodnej turistiky a TOM

- špecifiká cieľovej skupiny (deti, mládež, produktívny vek, seniori)

- špecifické turistické podujatia v rámci práce s mládežou (TOM)

- súťaže a hry vo vodnej turistike, špecifiká práce s mládežou

- expedičná vodná turistika

- formy výcviku jazdy na vode (Letné školy kánoistiky)

4.) Nebezpečenstvo a záchrana na vode

- utopenie a podchladenie

- umelé nebezpečné prekážky na vode – hate, malé vodné elektrárne, kanály a veľké plavidlá

- počasie, silný vietor vlny

- prírodne nebezpečné prekážky na vode – vlny, válce, víry, kamene, silné zablokovanie, katarakty a vodopády, podmleté skaly a sifóny

- subjektívne formy nebezpečenstva ( nedostatočná pohybová výkonnosť, zdravotný stav, nedostatočné a nevhodné vybavenie, precenenie vlastných schopností, alkohol a pod.)

- objektívne formy nebezpečenstva (počasie, tma, vodný živel a pod.)

- otužovanie a plávanie v prírodnej vode

- používanie základných záchranných prostriedkov – hádzačka, laná, uzly, špeciálne horolezecké vybavenie pre vodnú turistiku

- praktické ukážky a praktická činnosť frekventantov

5.) Morfológia vodného toku a rozdelenie riek podľa obtiažnosti

- stojatá voda, veľké jazerá a more

- charakteristika typického horného, stredného a dolného toku rieky

- rozdelenie riek podľa obtiažnosti

- typické prírodné útvary na vode

6.) Metodika výučby jazdy na turistickom plavidle

- špecifiká pádlovania na kajaku, kánoe, rafte a pramici

- základný záber, riadiace zábery, stabilizačné zábery a eskimácky obrat

- náklony lode

- vjazd a výjazd do prúdu, prejazd prúdu, jazda vo veľkých vlnách

- prejazd válca

7.) Prvá pomoc

Úrazy a neúrazové stavy pri vodnej turistike, prvá pomoc

- utopenie, podchladenie

- základy a praktické preskúšanie resuscitácie

- obsah lekárničky, základy farmakoterapie

- zlomeniny, vykĺbenia, vyvrtnutia, pomliaždenia

- otvorené rany, spôsob ošetrenia, cudzie telesá

- krvácanie, hemoragický šok, spôsob ošetrenia

- utopenie, podchladenie

- vplyv slnečného žiarenia popáleniny, úpal, úžeh, celkové prehriatie, nutnosť ochrany kože

- prvá pomoc pri rôznych stavoch za pomoci improvizovaných pomôcok

- pitný režim na vode

- praktické precvičenie prvej pomoci na jednotlivých modelových situáciách (zlomenina, vykĺbenie, úraz hlavy, tržná rana, krvácanie)

- základná KPCR

8.) Vybavenie na vodnú turistiku

- typické plavidlá pre vodnú turistiku

- základné vybavenie a výstroj na realizáciu vodnej turistiky

- doplnkové vybavenie a výstroj na realizáciu vodnej turistiky

9.) Orientácia, topografia, kilometráž riek a značenie

- základy orientácie a topografie počas výcviku a realizácie vodáckych aktivít

- vodácke značenie, plavebné značenie a ostatné turistické informačné prvky,

- vodácka kilometráž a vodné stavy

10.) príprava, plánovanie a organizácia vodáckych turistických aktivít

- výber a špecifiká lokality

- celkovú dĺžku (kilometre) túry,

- profil a špecifiká trasy a časový rozpis,

- možnosti núdzového ústupu,

- možnosti prenocovania, stravovania, zdroje vody,

- stupeň obťažnosti,

- kľúčové miesta z hľadiska bezpečnosti

- praktický výcvik – realizácia turistického podujatia

11) Právna zodpovednosť, plavebné predpisy a ochrana prírody

- právne minimum inštruktora VT

- podstata a predpoklady právnej zodpovednosti

- posudzovanie zodpovednosti, miera zavinenia

- zvýšená miera zodpovednosti inštruktora

- obmedzená osobná zodpovednosť inštruktora

- občianskoprávna a trestnoprávna zodpovednosť

- hmotná zodpovednosť inštruktora

- škoda a zodpovednosť za škodu

- zodpovednosť inštruktora pri práci s mládežou do 18 r.

- vedenie a archivovanie dokumentácie o obsahu výcviku

- zákon o ochrane prírody, ochrana vodných tokov, negatívne vplyvy výstavby MVE na vodnú turistiku

- plavebné predpisy

Záverečná práca- zadania sú smerované k základom plánovania turistickej akcie vo vybranej lokalite a špecifickej cieľovej skupiny

**5. Skúšky, osvedčenie, preukaz, obnovenie platnosti preukazu**

Účastník môže pristúpiť k záverečným skúškam len ak absolvoval špeciálnu časť-kurz v plnom rozsahu. Záverečné skúšky špeciálnej časti pozostávajú z preskúšania praktických a metodických zručností.

Frekventant preukázal postačujúce metodické zručnosti, ak vypracoval a obhájil záverečnú prácu zameranú na metodiku výcviku časti tréningovej jednotky v rozsahu 5 až 10 strán. Podmienkou absolvovania kurzu je účasť na všeobecnej teoretickej časti vzdelávania, organizovanej niektorou zo športových fakúlt.

Po úspešnom absolvovaní skúšky získava uchádzač osvedčenie o získaní odbornej spôsobilosti inštruktor vodnej turistiky 1. kvalifikačného stupňa a preukaz, ktorý ho oprávňuje vykonávať výcvik v súlade s charakteristikou kvalifikácie.

Preukaz má platnosť maximálne päť rokov, pričom táto lehota začína plynúť prvým dňom nasledujúceho roku po dátume získania kvalifikácie.

Platnosť preukazu je možné predĺžiť na aktualizačnom preškolení v rámci **foriem ďalšieho vzdelávania aktívnych inštruktorov**.

K účasti na aktualizačnom preškolení sa inštruktor prihlasuje sám, alebo ho môže vyzvať vzdelávacie zariadenie. Inštruktori pošlú s prihlásením sa zoznam svojich metodických aktivít za posledné obdobie platnosti preukazu.

Aktualizačné preškolenie trvá jeden deň a pozostáva z teoretickej a z praktickej časti. Obsahom teoretickej časti sú nové informácie v metodike, legislatíve, vo vybavení a výstroji pre vodnú turistiku, overenie vedomostí a metodickej spôsobilosti inštruktora formou testu.

Absolvovaním aktualizačného preškolenia je platnosť preukazu predĺžená na obdobie maximálne piatich rokov. Oprávnenie pre vedenie výcviku preukazu si môže inštruktor potvrdiť najneskôr jeden rok po uplynutí jeho platnosti. Ak tak neurobí, účinnosť preukazu zanikne a odbornú spôsobilosť môže opätovne získať iba absolvovaním nového kurzu- špeciálnej časti. V odôvodnených prípadoch môže Učebno-metodická komisia rozhodnúť o splnení náhradných podmienok.

Kvalifikácia zodpovedajúca kvalifikačným požiadavkám vzdelávacieho systému KST.

**6. Osnova preškolenia inštruktorov vodnej turistiky 1. kvalifikačného stupňa**

|  |  |  |
| --- | --- | --- |
|  | teória | prax |
| 1.) Nové trendy a postupy v metodike, novinky vo výstroji a výzbroji | 1 |  |
| 2.) Prvá pomoc, úrazy a neúrazové stavy pri vodnej turistike | 2 |  |
| 3.) Právne minimum inštruktora VT- legislatívne usmernenia | 1 |  |
| 4.) Príprava, plánovanie a organizácia turistických aktivít |  | 5 |
|  | 4 | 5 |
| Spolu | 9 | |

**7. Dokumentácia vzdelávacej aktivity**

1.) Triedna kniha – záhlavie

2.) Prezenčná listina

3.) Zoznam frekventantov

4.) Protokol o skúške

5.) Záznam o prednáškach a praktickom výcviku

6.) Záverečná práca